internet vaartha 151 Views
హైదరాబాద్‌ : నిరుద్యోగ యువతకు మరింత ఉపాధినిచ్చేందుకుగాను టాటా గ్రూప్‌, క్యాబ్‌ సర్వీసుల సంస్థ ఉబేర్‌ టెక్నాలజీస్‌ భాగస్వామ్యం వహించాయి. దేశవ్యాప్తంగా ఉబేర్‌ డ్రైవర్లు వారే సొంతంగా కార్లు కొనుగోలు చేసుకునేందుకు వీలుగా అతితక్కువ అందుబాటుధరల్లో ఇఎంఐలలో కార్లకొనుగోలుకు వారికి సాయం అందిస్తోంది. దేశంలో మొట్టమొదటిసారిగా హైదరాబాద్‌లో ఈ కార్యక్రమాన్ని ప్రారంభించి కార్లు కొనుగోలుచేసిన కొందరు ఉబేర్‌డ్రైవర్లను పరిచయం చేసింది. ఉబేర్‌ ఏసియా బిజినెస్‌ హెడ్‌ ఎరిక్‌ అలెగ్జాండర్‌, టాటాసన్స్‌ గ్రూప్‌ ఎగ్జిక్యూటివ్‌ మధు కన్నన్‌ మాట్లాడుతూ టాటాఫండ్‌ ఇన్వెస్ట్‌మెంట్‌ ఇప్పటికే ఉబేర్‌లో పెట్టుబడులు పెట్టిందని, కస్టమర్లకు మరిన్ని సేవలందించే లక్ష్యంతో ఇండికా, ఇండిగో టాటా మోటార్స్‌ కార్లపై సులభ వాయిదాల పద్దతిలో డ్రైవర్లకు అందిస్తున్నట్లు వివరించారు. దేశవ్యాప్తంగా 20వేల డ్రైవర్లకు ఈ ఆర్ధికసాయంతో వారే సొంతంగా కార్లు కొనుగోలు చేసుకునే విధంగా లక్ష్యాలు నిర్దేశించినట్లు తెలిపారు. టాటా ఎఐజి,టాటామోటార్స్‌ ఫైనాన్స్‌, టాటా క్యాపిటల్‌ ఫైనాన్షియల్‌ సర్వీసెస్‌ తదితర సంస్థలు ఉబేర్‌తో భాగస్వామ్యం అయిటన్లు వివరించారు. డ్రైవర్లకు టాటా సంస్థలు అందుబాటు వడ్డీతో రుణపరపతినిస్తాయన్నారు. మొదటిసారిగా హైదరాబాద్‌నంచి ప్రారంభించేందుకు తెలంగాణ మార్కెట్‌ తమకు అత్యంత కీలకమైనదని, తెలంగాణప్రభుత్వ కార్యాచరణ తమకు ఎంతో అనువైనదిగా ఉందని పేర్కొన్నారు. ఉబెర్‌ ఎరిక్‌ అలెగ్జాండర్‌ మాట్లాడుతూ ఇప్పటికే హైదరాబాద్‌నుంచి 300కుపైగా స్పందన లభించిందని మరింతపెరుగుతుందన్నారు.
భారత్‌లో ఉబేర్‌ సేవలు ప్రస్తుతం 27 నగరాల్లో ఉన్నాయని వాటిని ఈ ఏడాది చివరినాటికి 50నగరాలకు పెంచుతామన్నారు. తెలంగాణ ప్రభుత్వ ఐటి కార్యదర్శి జయేష్‌రంజన్‌ మాట్లాడుతూ కేవలం హైదరాబాద్‌ వరకే పరిమితం కాకుండా తెలంగాణలోని ఇతర తొమ్మిదిజిల్లాల్లోని యువతకు ఉపాధిపెంచాలని సూచించారు. అంతేకాకుండా వారికి వృత్తి నైపుణ్య శిక్షణతో మరింతగా తర్ఫీదునివ్వాలన్నారు. ప్రభుత్వం పారిశ్రామిక వృద్ధితోనే ఉపాధి మరింత పెరుగుతుందని విశ్వసిస్తోందని అందుకు అనుగుణంగానే సంస్థలు ముందుకు వస్తున్నాయన్నారు. టాటా సంస్థలు, ఉబేర్‌ భాగస్వామ్యంతో డ్రైవర్లు కారుయజమానులుగా మారేందుకు సహకరించచడం ఉబేర్‌ డ్రైవర్లకు ఎంతోమేలు చేస్తుందని అన్నారు.